1932 шарахь школа чекхъяккхинчултӀехь Гагкаевс дийшира фабрично-заводской школехь. Цул тӀаьхьа цо болхбира Москана Метростройхь. Балхаца цхьана цо рабфакехь доьшара. 1936 шарахь иза Москван машен некхан институтехь деша волавелира. Шина шарахь даьшна ваьлча ЦК ВЛКСМ путёвкица иза вахийтира 1-ра Ленинградан артиллерин доьшийле. 1940 шеран 4 февралехь цо и доьшийла тӀехдика чекхъяккхира. Лейтанантан цӀе елча иза вахийтира Одессан эскаран округан 74-гӀа кхиссарийн дивизин 78-гӀа кхиссарийн полке. Цигахь иза артиллерин полкан хьаьким хӀоттийра. 1940 шеран аьхкехь Гагкавс дакъа лецира Бессараби а, Къилбаседан Буковина СССРх схьатохарин операцехь. ТӀом болабале лейтенант Гагкаев волу эскаран дакъа дара Украински ССР Одесски областан Ананьев цӀе йолу гӀалахь лаьтташ.